recursal/SuperWikiNEXT-32B huggingface dataset:
Velitabulator armamentis usus tabulam ad secundum ventum vertit, prope litus Mauorum insulae in Havaiis.
Robertus Naish in re ante Sylt Germaniae velitabulat.
Velitabulator per ultimum gradum volutationis ante Sardiniae Italiae certat.
Gal Fridman, athleta Israelicus qui clipeum aureum in Olympiis meruit, velitabulat.
**Velitabulatio** est aquale genus athleticum, quod prolapsionem? cum navigatione commiscet, in quo tabula monoxyla in longitudinem duorum vel maxime quattuor metrorum, orthogonali venti contra velum propulsu mota, adhiberi solet. Armamenta, ad tabulam coagmento universali libere volventi adligata, in malo, vecti furculari, et velo consistunt. Area veli inter 3 et 12 metra quadrata variat, quod ex statu circumiectus, sollertia nautae, et genere velitabulationis dependet.

Cum primum Newman Darby velitabulam in Flumine Susquehanna Pennsilvaniae in Civitatibus Foederatis anno 1948 excogitavit (sed diploma in album non rettulit), historia velitabulationis coepisse habetur. Anno 1964, Darby suas velitabulas venditare coepit.

Ludi similes
------------

* Fluctivagatio
* *Kite surfing*
* *Land sailing*
* *Land windsurfing*
* Prolapsio
* *Wakeboarding*
* *Water skiing*

Notae
-----

1. ↑  José Juan Del Col (2007) *Diccionario auxiliar: español-latino para el uso moderno del Latín*, s.v. *windsurf*.
2. ↑  José Juan Del Col (2007) *Diccionario auxiliar: español-latino para el uso moderno del Latín*, s.v. *tabla*.
3. ↑  "From Hawaii to the World". British Broadcasting Corporation
4. ↑  "Windsurfing was invented 60 years ago by Newman Darby". SurferToday.com
5. 1 2  "History of Windsurfing". Oregon Interactive Corporation
6. ↑   *USA*. Lonely Planet
7. ↑   *Board*. Netbiblo

Nexus externi
-------------

* "Formula Class" apud situm formulawindsurfing.org
* "International Race Calendar Formula Windsurfing" apud situm dwsv.net
* "International Event Calendar Slalom Racing" apud situm dwsv.net
* "Quebec Windsurfing Association (Canada)," apud situm akvq.ca
* Societas Britanniarum Regni, apud raceboard.org.uk
* "Windsurf Quest Location Guide and Social Media," apud situm windsurferquest.net
Wikidata Sventopolcus Iziaslai filius
Res apud Vicidata repertae:
*Nativitas*: 8 Novembris 1050;   
*Obitus*: 16 Aprilis 1113; Vyshhorod  
*Patria*: Russia Kioviensis  

**Officium**

*Officium*: dux Kioviensis, dux Polotiensis  
*Munus*: politicus  

**Familia**

*Genitores*: Iziaslaus Iaroslai filius; Gertruda Polonica  
*Coniunx*: Helena Tugorcanova, Barbara Comnena  
*Proles*: Zbyslava Kioviensis, Iziaslaus Sventopolci filius, Predslava Sventopolci filia, Iaroslaus Sventopolci filius, Mstislaus Sventopolci filius, Brecislaus Sventopolci filius, Maria Helgi filia  
*Familia*: Rurici domus
**Memoria**

*Sepultura*: monasterium sancti Michaelis Kioviae  

**Insignia heraldica**

Sventopolcus Iziaslai filius: insigneSventopolcus Iziaslai filius: insigne
opus tectorium, annorum 1680
**Sventopolcus** **Iziaslai filius** (natus 8 Novembris 1050; 16 Aprilis 1113 mortuus) fuit magnus dux Kioviensis annis 1093–1113.

Iziaslai Iaroslai filii filius secundus, ducatum Polotiae a patre acceperat anno 1069 et eum usque ad annum 1071 possedit, cum Vseslaus Brecislai filius ducatum sibi reciperet. Dux Novogardiensis ab anno 1078 ad annum 1088, Turovensis ab anno 1088 ad 1093 fuit. Vsevolodo Iaroslai filio magno duce Kioviae mortuo Vladimirus Monomachus filius eius legem Ruricidarum secutus (nam fratri seniori rami generis senioris honos magni ducis donandus erat) imperium Kioviae Sventopolco reliquit. Multa contra Cumanos Sventopolcus et Monomachus bella gesserant, et pacem conciliaverunt, cum Sventopolcus Helenam Tugorcanis chani Cumanorum filiam nupsit, et anno 1103 denuo bellum iniverunt, in steppam Cumanicam primi ingressi; hoc anno et annis 1107 et 1111 Cumani victi sunt.

Notae
-----

1. ↑  E.g. Ioannes Alexander Karłowicz(pl), *De Boleslai Primi bello Kioviensi*, Berolini 1866, pp. 3, 7.

Nexus externi
-------------

|  |  |
| --- | --- |
|  | **Lexica biographica:**  • Deutsche Biographie |
Wikidata Šamil
Res apud Vicidata repertae:Šamil: imagoŠamil: imago
*Nativitas*: 26 Iunii 1797; Gimry  
*Obitus*: 4 Februarii 1871; Medina  
*Patria*: Imperium Russicum  

**Officium**

*Officium*: Q67331943  
*Munus*: politicus, imamus  

**Consociatio**

*Religio*: secta Sunnitica
**Familia**

*Proles*: Q18238691, Gazi Muhammad  

**Memoria**

*Sepultura*: Al-Baqi'  

**Šamil** (Avarice Шамил, Russice Шамиль; natus in vico Gimry Daghestaniae die 26 Iunii 1797, mortuus Medinae die 4 Februarii 1871) fuit in dux montanorum Caucasi orientalis populorum, anno 1834 imamus civitatis theocraticae creatus, Imamatús Caucasi septentrionalis, in quem montanos Daghestaniae occidentalis ac Tsetseniae congregavit. Bellum cum Imperio Russico fortiter gessit usque ad indutias anno 1859 factas, oppido Gunib a principe Barjatinskij oppugnato. Šamil Kalugam, mox Kioviam transvectus, denique permissus est ut peregrinationem Hajj Meccam faceret, deinde Medinam, ubi anno aetatis suae septuagesimo quarto mortuus est.

Imagines
--------

* Imamus Šamil, anno 1855(?) depictusImamus Šamil, anno 1855(?) depictus
* Imamus Šamil senex depictusImamus Šamil senex depictus

Notae
-----

1. ↑  Calendario Iuliano, scilicet 7 Iulii Gregoriano.
2. ↑  Calendario Iuliano, scilicet 16 Februarii Gregoriano.

Nexus interni
-------------

* Bellum Caucasium

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Šamil** spectant. |
Tabula titulo "*Carnation, Lily, Lily, Rose*" ab Ioanne Singer Sargent annis 1885-1886 picta.
***Carnation, Lily, Lily, Rose*** (ut qui cantaret "Dianthus, lilium, lilium, rosa") est tabula ab Ioanne Singer Sargent annis 1885-1886 picta, anno 1887 apud Regiam Academiam ostensa, eoque anno suadente Friderico Leighton empta ut apud futuram pinacothecam nationalem artium Britannicarum (Pinacothecam Tate, anno 1897 inceptam) monstraretur. Puellae duae hic depictae sunt Polly et Dorothea, filiae pictoris librorum Friderici Barnard; Sargent enim eo tempore in oppido Broadway Vigorniae habitavit apud pictorem Franciscum Millet, Friderici Barnard vicinum. Titulus e versu singulo trahitur carminis "*Ye shepherds, tell me*" ("O pastores, dicite mihi") a Iosepho Mazzinghi compositi:

*Ye shepherds, tell me, have you seen my Flora pass this way,*
*In shape and feature beauty's queen, in pastoral array?*
*A wreath around her head she wore, carnation lily, lily rose,*
*And in her hand a crook she bore, and sweets her breath compose.*

Bibliographia
-------------

* Evan Charteris, *John Sargent* (Londinii, 1927) pp. 74-5, 78, 83-4, 96, 178, 252
* Mary Chamot, Dennis Farr, Martin Butlin, *Tate Gallery Catalogues: The Modern British Paintings, Drawings and Sculpture* vol. II (Londinii, 1965) pp. 587-8

Nexus externi
-------------

* Terry Riggs, "Carnation, Lily, Lily, Rose 1885-6" (1998) apud Pinacothecam Tate
* Natasha Wallace, "John Singer Sargent's Carnation, Lily, Lily, Rose" (1999)
* Natasha Wallace, ""Ye Shepherds Tell Me" by Joseph Mazzinghi"
**Apollo 11**| Insigne navigationis |
| Socii navales |
|

**Apollo 11** vel Apollo XI fuit prima navigatio qua astronautae ad lunam portarentur. Fuit simul navigatio quinta Civitatum Foederatarum Americanarum quarum navigationum nomen erat Apollo. 

Navis navigationem coepit 16 Iulii anno 1969, hora 13 minuta 32 Zonae temporalis centralis Americae ab portu spatiali cuius nomen est "Kennedy Space Center, Florida". Astronautae autem die 24 Iulii in terram redierunt.

Socii astronatarum ex Neil Armstrong, Buzz Aldrin, et Michael Collins constituti sunt. Nomen moduli lunaris erat *Eagle* (aquila), moduli imperandi *Columbia*.

Contextus
---------

Nomine belli frigidi de anno 1946 usque ad annum 1989 inter CFA et URPSS tensiones maiores procedebant. Cum die 4 Octobris anno 1957 URPSS Sputnik 1 satellitem artificialem in orbitam iaculabatur, Crisis Sputnik ita cursum certamen in universum propellebat. Anno 1962 Ioannes F. Kennedy Civitatum Foederatarum Americae praeses oratione sua proclamavit: "Nosmet in lunam incedere capimus". Annis proximis Administratio nationalis aeronautica et spatialis Americana (NASA) missiones *Mercurius* (1958–1963) et *Gemini* (1961–1966), denique, ab anno 1960 *Apollo* coepit.

Parvus hominis, hominum maximus
-------------------------------

Neil Armstrong ante modulum lunare.
Die 20 Iulii hora 20 minuta 17 UTC modulum lunare mari Tranquillitatis superficie lunae appulit. Ex modulo lunari Armstrong proclamavit : "Hustonia, Statio Tranquillitatis quae appellat. *Aquila* appulit." 

Sex horis post appulsum, die 21 Iulii 1969, Armstrong in hora secunda, 56 minutis, 15 secundis e modulo lunari descendit et primus homo qui lunam calcaverens fuit. Proclamatio sua restat clarissima: "Unus parvus homini passus, maximus humanitati saltus."

Pinacotheca
-----------

* Oratio I. F. Kennedy a. 1962
* Initium volatus a complexu missionis 39A orsum est.Initium volatus a complexu missionis 39A orsum est.
* Modulum lunare ad lunam descendens die 20 IuliiModulum lunare ad lunam descendens die 20 Iulii
* Appellens lunae Apollo 11
* Reditus moduli lunaris ad modulum imperandiReditus moduli lunaris ad modulum imperandi

Nexus externi
-------------

* "Apollo 11 in Real Time, 50 Years Later" apud NASA

Programma Apollo

|  |  |
| --- | --- |
|  |  |
| Apollo 7 · Apollo 8 · Apollo 9 · Apollo 10 · Apollo 11 · Apollo 12 · Apollo 13 · Apollo 14 · Apollo 15 · Apollo 16 · Apollo 17 · Apollo-Sojuz |
|  |
Wikidata Gerapolis
Res apud Vicidata repertae:Gerapolis: insigneGerapolis: insigne
*Civitas*: Germania  
*Locus*: 50°52′41″N 12°4′57″E  
*Numerus incolarum*: 93 634  
*Zona horaria*: UTC+1, UTC+2  
Situs interretialis  
*Nomen officiale*: Gera
**Gestio**

*Praefectus*: Julian Vonarb  
*Procuratio superior*: Thuringia  

**Geographia**

*Superficies*: 152.19±0.01 chiliometrum quadratum  
*Regiones urbanae*: Aga, Q1274352, Q1313531, Hermsdorf, Langenberg (Gera), Liebschwitz, Naulitz (Gera), Roben (Gera), Röpsen, Thränitz (Gera), Q2450919, Untermhaus, Q2557234, Zwötzen  
*Territoria finitima*: Circulus Greiz, Circulus Saale-Holzland, Burgenlandkreis  

**Coniunctiones urbium**

*Urbes gemellae*: Timisvaria, Arecanum, Arx Vainensis, Gorazda, Kuopio, Norimberga, Pilsna, Pscovia, Rostovia ad Tanaim, Skierniewice, Sliven, Sanctus Dionysius  

**Tabula aut despectus**

Gerapolis: situsGerapolis: situs
Effigies puellae
Municipium Gerae
**Gerapolis** seu **Gera** est urbs in Thuringia. Comarchus urbis est Iulianus Vonarb. Flumen Alestra albus Gerapolim transfluit.

Gera in Terra advocatorum

Historia
--------

Usque ad annum 1918 Gerapolis fuit caput parvi Principatus Rusae Lineae Traversae.

Res visu dignae et cultura
--------------------------

* Passer luteus, certamen pellicularum
* Villa Schulenburgensis, museum

Illustres homines
-----------------

* Ioannes Volcherus Röhnert, scriptor et professor litterarum

Nota
----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3
Wikidata Franciscus de Zurbarán
Res apud Vicidata repertae:Franciscus de Zurbarán: imagoFranciscus de Zurbarán: imago
*Nativitas*: 7 Novembris 1598; Fuente de Cantos  
*Obitus*: 27 Augusti 1664; Matritum  
*Patria*: Hispania  

**Officium**

*Munus*: pictor  

**Familia**

*Coniunx*: María Páez, Beatriz de Morales, Leonor de Torder  
*Proles*: Juan de Zurbarán  

**Franciscus de Zurbarán** (in *Fuente de Cantos* Extremadurae 7 Novembris 1598 natus et Matriti 27 Septembris 1664 mortuus) fuit pictor Hispanicus saeculi aurei, Catholicus, more baroci.

Vita et opera
-------------

Hispali arti studebat et usque ad annum 1633 vivebat; Ioannis de Roelas(es) discipulus fuit. Dominicanis picturam 21 annis 1626–1627 fecit, quarum *Christus in cruce* notissima est; annis 1628–1630 seriem imaginum de sancto Petro Nolasco sanctoque Bonaventura. In Matritum anno 1634 profectus est et in aula receptus *pictor regius* factus est. De Herculis labores hic seriem imaginum pinxit. Hispalim revertit et monasterio Xeresiensi aliquot picturas pinxit, quorum *Annuntiatio*, *Nativitas*, *Adoratio Magorum* notissimae sunt. Annorum trecesimorum fine fama Zurbaranis maxima est et multum laboravit, praecipue monasteriis novis Americae Australis. Tempore posteriore Christum et Dei genetricem saepe pingebat, quorum operum et *Maria Virgo puella orans* (annorum 1658—1650) est. Anno 1658 Matritum revertit, sed fama eius decrescebat.

Iudicia
-------

Velazquii aequalis et amicus, Zurbarán in pictura religiosa prominebat, in qua eius artis maximum visual revelat profunda mystica vires et. Et de 'fuerit repraesentativum artifex Ger Contrareformationem. Primo quidem in corporibus suis a Caravaggio in diebus eius evolved nihilo propinquare Italiae modum fucatum magistros institutus. In scriptis et rerum distantia a pictura Velazquiiz definiuntur umbrarum sculpturae acerbissima tonos[*Latinitas dolet*]. Luminum umbrarumque rationis artifex fuit. Naturae mortuae exempla aliquot famosa reliquit.

Notae
-----

1. ↑  Cfr. versionem Latinam vocabuli Hispanici *claroscuro* apud Iosephum Ioannem del Col (2007). *Diccionario Auxiliar Español-Latino*. Sinu Albo: Institutum Superius Ioannes XXIII. p. 227. ISBN 9789509771345 [PDF]

Pinacotheca
-----------

* Christus in cruce pronuntiavit, 1627 (290x168 cm, Institutum Artis(en) Sicagoense)*Christus in cruce pronuntiavit,* 1627 (290x168 cm, Institutum Artis(en) Sicagoense)
* Sanctus Serapio, 1628 (120x103 cm, Athenaeum Wadsworthense)*Sanctus Serapio,* 1628 (120x103 cm, Athenaeum Wadsworthense)
* Repositio corporis sancti Bonaventurae 1629 (250x225 cm, Museum Lupariense)*Repositio corporis sancti Bonaventurae* 1629 (250x225 cm, Museum Lupariense)
* Sanctus Franciscus 1658 (84x53 cm, Pinacotheca Vetus Monaci)*Sanctus Franciscus* 1658 (84x53 cm, Pinacotheca Vetus Monaci)

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Deutsche Biographie • Store norske leksikon |
**Ivana** (-ae f.) **Baquero** (Hispanice: Ivana Baquero Macias; 11 Iunii 1994 Barcinone, in Hispania, nata) est actrix Catalana quae maxime nota est propter magnificas eius partes in *Labyrintho Fauni*. Eam, undecim annos natam, moderator cinematographicus Gulielmus de Tauro elegit ut primas partes, illas Ofeliae, in *Labyrintho Fauni* ageret. Quam ob rem famam apud criticos ea est lucrata.

Vita antea acta
---------------

Ivana Baquero Scholae Americanae Barcinonis discipula fuit ubi lingua Anglica volubiliter loqui didicit, quae tertia lingua eius est post Hispanicam Catalanamque.

Pelliculae praematurae
----------------------

Ivana Baquero paucas minoris momenti personas ante *Labyrinthum Fauni* egit, quarum notissima est ea in *Fragile*, in qua pellicula quandam minimi momenti personam egit cum Calista Flockhart et Ricardo Roxburgh. In numero aliarum pellicularum egit, inter quas *Romasanta* et *Rottveiler* sunt. Etiam in televisione Hispanica in paucis occasionibus prodiit .

*Labyrinthus Fauni*
-------------------

In *Labyrintho Fauni* (Hispanice: *El Laberinto del fauno*) Baquero ex circiter centum parvis actricibus electa est. De Tauro dixit se, cum Ivanam primum vidisset, statim intellexisse eam partes Ofeliae perfecte acturam esse. Consilium initiale erat ut persona Ofeliae puellae octo annos natae concrederetur, quam ob rem scriptio mutata est ut accommodaretur Ivanae Baquero quae tunc undecim annos nata erat.

*Uxor Anarchistae*
------------------

*Uxor Anarchistae* (Hispanice: *La Mujer del anarquista*), proxima Ivanae pellicula, iterum incerto Belli Civilis Hispanici tempore ponitur. In ea Ivana egit Palomam, personam secundariam, quindecim annos natam. Anno 2008, pellicula in "postproductione" erat, et anno 2009 ineunte edenda erat.

Futurae pelliculae
------------------

Maio 2008, Ivana perfecit *Novam Filiam*, et rediit Barcinonem. In *Nova Filia* Ivana egit primas suas partes Anglice.

Praemia
-------

* 2007 Praemium Goyanum pro Optima Actrice Nova
* 2007 Praemium Saturnium pro Optima Functione ab Actore Minore
* 2007 Praemium Turianum pro Optima Actrice Nova
* 2007 Praemium ACE (Hispanice *Asociación de Cronistas de Espectáculos de Nueva York*) pro Optima Actrice Nova
* 2007 Praemium Imagenium pro Optima Actrice

Index Pellicularum
------------------

| Annus | Titulus | Persona | Notae |
| --- | --- | --- | --- |
| 2004 | *Romasanta* | Ana |  |
| 2004 | *Rottveiler* | Esperanza |  |
| 2005 | *Fragilis* | Mandy |  |
| 2006 | *Labyrinthus Fauni* | Ofelia |  |
| 2008 | *Uxor Anarchi* | Paloma | In postproductione |
| 2009 | *Nova Filia* | Louisa James | In postproductione |

Notae
-----

1. ↑
*Molva macrophthalma*

---

**Animalia** — Chordata

Classis : Actinopterygii   
Superordo : Paracanthopterygii   
Ordo : Gadiformes   
Familia : Lotidae   
Bonaparte, 1832  
   
Subdivisiones: Genera*Brosme*  

*Ciliata*  

*Enchelyopus*  

*Gaidropsarus*  

*Lota*  

*Molva*

**Lotidae** sunt familia piscium ordinis Gadiformium, qui plerumque inveniuntur in oceanis Arctico, Atlantico, Pacifico. Omnes solum in hemisphaerio septentrionali habitant, nonnullis generis *Gaidropsari* speciebus exceptis. Omnes species sunt maritimae praeter *Lotam lotam,* quae in aquis dulcibus fluminum lacuumque Europae Americaeque Septentrionalis invenitur. Lotidae sunt pisces commercii et disportus magni momenti.

Genera
------

Haec familia ab Integrated Taxonomic Information System (ITIS) non agnoscitur, quod omnia sex familiae genera in subfamilias Lotinas et Phycinas digerit, quas subfamilias vicissim in familiam Gadidarum digerit. Familia autem Lotidarum valida habetur a FishBase et World Register of Marine Species, quorum index infra perscribitur.

* *Brosme* Oken, 1817 (posita ab ITIS inter Gadidas→Lotinas)
* *Ciliata* Couch, 1832 (posita ab ITIS inter Gadidas→Phycinas)
* *Enchelyopus* Bloch & Schneider, 1801 (posita ab ITIS inter Gadidas→Phycinas)
* *Gaidropsarus* Rafinesque, 1810 (posita ab ITIS inter Gadidas→Phycinas)
* *Lota* Oken, 1817 (posita ab ITIS inter Gadidas→Lotinas)
* *Molva* Lesueur, 1819 (posita ab ITIS inter Gadidas→Lotinas)

Pinacotheca
-----------

* Brosme brosme*Brosme brosme*
* Enchelyopus cimbrius*Enchelyopus cimbrius*
* Gaidropsarus ensis*Gaidropsarus ensis*
* Lota lota*Lota lota*
* Molva molva*Molva molva*
* Molva molva*Molva molva*

Bibliographia
-------------

* Cohen, D. M. T. Inada, T. Iwamoto, et N. Scialabba. 1990. *Gadiform Fishes of the World (Order Gadiformes).* FAO Species Catalogue, 10. Romae: Food and Agriculture Organization of the UN. ISBN 92-5-102890-7.
* Nelson, Joseph S. 1994. *Fishes of the world.* Ed. tertia. Novi Eboraci: John Wiley & Sons, Inc.
* Ott, A. G. et William A. Morris. 2010. *Arctic grayling and burbot studies at the Fort Knox Mine.* Fairbanks (?): Alaska Department of Fish and Game, Division of Habitat.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Lotidas** spectant. |

* "Lotidae" apud *FishBase*
Wikidata Tyrnavia
Res apud Vicidata repertae:

**Tyrnavia** (Slovace *Trnava*, Theodisce *Tyrnau*) est urbs Slovaciae sub Carpativis montibus, regionis Tyrnavae er archidioecesis Tyrnaviensis caput. Incolas 63 194 habuit anno 2021.

Historia
--------

Anno 1211 primum memorata, Hungariae pars fuit. Saeculo XIII arx magna aedificata est, saeculo XVI archidioeceseos Strigoniensis caput huc tramslatum est. Anno 1665 Petrus Pázmány(hu) cardinalis universitatem Tyrnaviae instutuit, Hungariae primam. Anno 1777 iussu Mariae Theresiae imperatricis universitas Budam migravit; nunc Universitas Budapestinensis est. A saeculo XVIII exeunte Tyrnavia linguae et cultus Slovacae caput; hic Antonius Bernolák(skAnton Bernolák) labores suos perfecit. In Slovacia ab anno 1918.

Notae
-----

1. ↑  J. G. Th. Graesse, *Orbis Latinus*, Brunopoli 1972, vol. III, p. 494. Cf. Stephani Csibae(huCsiba István Mihály) carmina *Tyrnavia nascens* et *Tyrnvia crescens*. Ve; **Tirnavia, Ternobum, Ternovia** (*Orbis Latinus*).

Nexus externi
-------------

|  |  |
| --- | --- |
|  | **Situs geographici et historici:** |
Wikidata Inguarus Dodon
Res apud Vicidata repertae:Inguarus Dodon: imagoInguarus Dodon: imago
*Nativitas*: 18 Februarii 1975; Sadova  
*Patria*: Moldavia, Unio Sovietica, Russia  

**Officium**

*Officium*: Minister of the Economy of Moldova, President of Moldova, substitute member of the Parliamentary Assembly of the Council of Europe, first deputy prime minister of the Republic of Moldova, member of the Parliament of Moldova  
*Munus*: politicus, oeconomus, lecturer  

**Consociatio**

*Factio*: Party of Socialists of the Republic of Moldova, Party of Communists of the Republic of Moldova, Politicus nullius factionis, Party of Socialists of the Republic of Moldova  
*Religio*: Christianitas Orthodoxa
**Familia**

*Coniunx*: Galina Dodon  

**Memoria**

*Laurae*: Order of Work Merit, Order of St. Sergius of Radonezh, Equestrian Order of the Holy Sepulchre  

**Inguarus** seu vulgo *Igor* **Dodon** (Sadova in oppido natus die 18 Februarii 1975) est politicus Moldaviae.

Alumnus est universitatis agrariae civicae Moldavicae et academiae studiorum oeconomicorum Moldavicae in urbe Chisinau. Sodalis factionis communisticae minister ab oeconomia creatus est die 18 Septembris 2006, quo officio usque ad diem 14 Septembris 2009 functus est, primis ministris Basilio Tarlev et Zinaida Greceanîi. Ab ea factione mox se separavit et ad socialistas se iunxit, qui die 18 Decembris 2011 eum praesidem factionis elegerunt. Die 13 Novembris 2016 praesidium patriae in comitiis petens victor reportatus est; die 23 Decembris eiusdem anni id officium rite suscepit. Officium suum die 24 Decembris finit et postea Maia Sandu praeses Moldaviae facta est.

Bibliographia
-------------

Vladimirus Putin (ad sinistram), Zinaida Greceanîi et Inguarus Dodon anno 2014 colloquentes
* "Party defections could let Moldova name president" (4 Novembris 2011) apud *Reuters*
* "Pro-Russia presidential candidates tipped to win in Bulgaria and Moldova" in *The Guardian* (13 Novembris 2016)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Inguarum Dodon** spectant. |

Praesides Moldaviae

|  |  |
| --- | --- |
|  |  |
| Mircea Snegur 1991 • Petrus Lucinschi 1997 • Vladimirus Voronin 2001 • Michaël Ghimpu 2009 • Vladimirus Filat 2010 • Marianus Lupu 2010 • Nicolaus Timofti 2012 • Inguarus Dodon 2016 • Maia Sandu 2020
*Opus geopoliticum • Duces civitatum Europaearum hodiernarum**Capsae cognatae:* Primi ministri Moldaviae |
|  |
*Strawberries and cream* ("fraga e cramo") sicut Wimbledoniae proponitur
**Fraga e cramo** sunt ferculum dulce satis simplex e fragis cultis, cramo, saccharo constitutum. Tale ferculum primum fortasse invenit magister hospitii imperatori Napoleoni, nomine Ludovicus de Cussy. Ab eo coniunctio trium ingredientium "triple alliance" (**triplex alligantia**) nuncupata est ex appellatione civitatum sociarum qui Napoleonem debellaverant. Primo nomine hodie oblito, *strawberries and cream*, videlicet fraga saccharo sparsa e cramo, Wimbledoniae prope Londinium quotannis apud certamina teniludi proponuntur.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Bibliographia
-------------

Praecepta culinaria
* 1837 : Joseph Roques, *Nouveau traité des plantes usuelles, spécialement appliqué à la médecine domestique, et au régime alimentaire de l'homme sain ou malade*. Lutetiae: Dufart (vol. 2 pp. 22-23 apud *Google Books*)
* 1859 : Maurice Germa, "La Gastronomie pendant l'été" in Charles Monselet et al. *La Cuisinière poétique* (Lutetiae: Lévy) pp. 118-119

Nexus externi
-------------

* "Strawberries and cream: a short history" apud *Love Food*
* "La Fraise" apud *La Marmite à malices*
Regna Diadochorum anno 301 a.C.n.
     Regnum Ptolemaei
     Regnum Cassandri
     Regnum Lysimachi
     Regnum Seleuci
Alia regna anno 301 a.C.n.
     Epirus
     Karthago
     Res Publica Romana
     coloniae Graecae

**Regna Diadochorum** post mortem Alexandri Magni condita sunt; reges diadochi vocantur. His in civitatibus, quae usque ad imperium Romanum constabant, Hellenismus seu Graecianitas crescebat.

Nomen
-----

"Diadochi" (Graece διάδοχοι "successores", accuratius "qui aliquid pro alio suscipiunt") fuerant duces exercituum Alexandri Magni. Iohannes Gustavus Bernhardus Droysen Diadochorum nomen sensu moderno saeculo XIX in rerum gestarum litteris introduxit.

Origo regnorum Diadochorum
--------------------------

Alexandro Magno necopinato anno 323 a.C.n. mortuo duces exercituum regnum eius inter se diviserunt, e quibus vel maximi fuerunt Ptolemaeus, Cassander, Lysimachus, Antigonus et Seleucus; qui alius in alio et alius cum alio foederatus in toto sex Diadochorum bella gerebant. Inde civitates originem tulerunt quae usque ad regnum Romanum constabant.

Fontes
------

* Diodorus Siculus, *Bibliotheca Historica* libri 18-20

Notae
-----

1. ↑  Justus Perthes, *Regna Diadochorum et Parthorum* (tabula geographica, 1893)

Nexus interni
-------------

* Docimus (satrapa)
* Phalanx (bellica)
-2 *Latinitas huius rei dubia est. Corrige si potes. Vide {{latinitas}}.*

|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Hōnen
Res apud Vicidata repertae:Hōnen: imagoHōnen: imago
*Nativitas*: 13 Maii 1133; Tanjō-ji  
*Obitus*: 29 Februarii 1212; Chion-in  
*Patria*: Iaponia  
*Nomen nativum*: 勢至丸
**Officium**

*Munus*: bhicchus  

**Consociatio**

*Religio*: Jōdo-shū
**Familia**

*Genitores*: Uruma no Tokikuni; Qin Jun Qingshou Zi  

**Memoria**

*Sepultura*: Chion-in, Konkaikōmyō-ji, Hōnen-ji, Kōmyō-ji  

Statua Hōnen.
**Hōnen** Shōnin (Iaponice: *法然*; natus 1133; mortuus 1212; appellabatur etiam *Genku*) fuit sacerdos et philosophus Iaponicus. Jōdo-shū scholam in traditione Amidismi condidit. In hodierna Iaponia multae asseclae sunt; tempore autem suo, Hōnen persona valde nota et valde disputata in Buddhismo fuit.

Vita
----

Honen Shōnin? factus est monachus ea gratia quod pater suus quaesiisset: "rancorem noli portare, sed inquire viam salutis et pro occisos, et pro occidentes." Post viginti quinque annos praxis in monte Hiei, is invenit versum qui redemisset omnes sine exceptione in Commentario de Sutra Meditationis Magistri Shandao: "Tota cum intentione invoca Nomen Amidae Buddhae—gradiendo, astando, sedendo, sive iacendo—et noli considerare tempus. Invocatio Nominis Amidae Buddhae definitur "Praxis Proprie Stabilita" nam ea concordans Voto Primigeno Amidae est. Posthac anno 1175, Jodo Shu scholam fundavit.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Store norske leksikon |

* De vita.
**Idolorum caput** (Russice *Болванский нос, Bolvanskij Nos*) est promunturium, in extremitate septentrionali Vaigatiae insulae situm; ad fretum Pylas Karicas inter maria Barentsii et Karense spectat. 

In promunturio templum Neneticum erat, quod Stephanus Borough(en) nauta Anglicus anno 1556 vidit, quodque fuse describit. A missionariis anno 1828 incensum est. Annis ab 1984 ad 1987, expeditio archaeologica templi reliquias investigavit.

Notae
-----

1. ↑  J. G. Th. Graesse, *Orbis Latinus*, 1972, vol. 1, p. 275.

Bibliographia
-------------

* Хлобыстин Л.П. *Святилища острова Вайгач* // Древности славян и финно-угров. Petropoli, 1992

Nexus externi
-------------

|  |  |
| --- | --- |
|  | **Situs geographici et historici:** *Locus*: 70°27′46″N 59°3′35″E • *GeoNames* |

* De Idolorum capite in *Lexico encyclopaedico Brockhaus et Efron* **(Russice)**
* De investigatione archaeologica Idolorum capitis **(Russice)**
* Statio meteorologica relicta in Idolorum capite **(Russice)**
* Idolorum caput apud *Vicimapia*
* Idolorum caput apud *GETaMAP*

  

  

 De hac re nexus intervici usque adhuc absunt. Adde, si reppereris.
Nosocomii socii nosocomii urbis Paulopolis, mense Maii 2020.
Mortes COVID-19 pandemia causa toto in orbe terrarum.
**COVID-19 pandemia** est pandemia morbo COVID-19 ab viro SARS-CoV-2 perfecto currens. Mense Decembris anni 2019 in China homines pneumonias contraxerunt. Suspicatae origines sunt nundinae conchyliorum urbe Wuhan[20]. Tempore brevi contagiones viro toto in orbe terrarum porrexerunt, proinde die 11 Martii 2020 Ordo mundi sanitarius COVID-19 pandemiam declaravit.

Adhuc plus quam quater milies ducenties decies centena milia homines affecti et octies et quinquagies centena milia mortuorum, ita pandemia haec una ex periculosissimis historiae humanae.

Coronavirus SARS-CoV-2
----------------------

 Conferatur pagina principalis SARS-CoV-2.

morbus COVID-19
---------------

 Conferatur pagina principalis COVID-19.

Notae
-----

1. ↑  Zoumpourlis V. Goulielmaki M. Rizos E. Baliou S. Spandidos D. A. (Oct 2020). "The COVID‑19 pandemic as a scientific and social challenge in the 21st century". *Molecular medicine reports* **22** (4): 3035-48 doi:10.3892/mmr.2020.11393

Nexus interni
-------------

* Ordo mundi sanitarius

Nexus externi
-------------

* Ordinis Mundi Sanitarii situs cum quaestionibus et responsis ad pandemiam referentibus. **(Anglice)**
Wikidata Iosephus Giacoletti
Res apud Vicidata repertae:
*Nativitas*: 1803; Clavasium  
*Obitus*: 21 Martii 1865; Urbinum  
*Patria*: Regnum Italiae  

**Officium**

*Munus*: presbyter catholicus, poëta  

**Consociatio**

*Religio*: Ecclesia Catholica Romana
**Iosephus** (Italice *Giuseppe*) **Giacoletti**, in Academia Arcadum **Crathippus Dryadrius**, anno 1803 Clevasio natus et die 21 Martii 1865 Urbini mortuus, fuit piarista, poeta Italicus et Latinus. 

Clericus Scholarum Piarum ab anno 1818, socius Academiae Arcadum ab anno 1832, Academiae Tiberinae ab anno 1838, Academiae Lynceorum ab anno 1843. Carmina didactica de optica et de vapore Italice et Latine componebat. De machina vaporaria carmen Latinum anno 1862 in Certamine Hoeufftiano laude ornatum est,

Opera selecta
-------------

* Specimen latinorum carminum, Josephi Jacoletti e S.P, Romae: edebat Alexander Monaldius, 1845.
* L'Ottica, esposta in terza rima da Giuseppe Giacoletti, partes I-III, Romae, 1841, 1843, 1846.
* Il vapore: nuovo saggio poetico didascalico, latino e italiano preceduto da riflessioni sullo studio e l'uso della lingua latina, Turinii, 1861.
* De lebetis materie et forma eiusque tutela in machinis vaporis vi agentibus carmen didascalicum, Amstelodami: C. G. Van Der Post, 1863.

Notae
-----

1. ↑  Et *Jacoletti, Iacoletti*.

Nexus externi
-------------

* Dario Pasero *de Iosepho Giacoletti (Lo Stracciafoglio, anno V, n. 9, 2004, 61-66)*
Insigne Incepti Mercurii
**Inceptum Mercurius** fuit Civitatum Foederatarum Americae programma prima volatus spatialis humani, ab anno 1958 inceptum. Eodem anno Administratio Nationalis Aeronautica Spatialisque (Anglice: *NASA*), pariter iam fundata, munera ab Aeris Exercitu Civitatum Foederatarum recepit.

Volatus Incepti Mercurii primus die 9 Septembris 1959 rocheta Iosepho Magno 1, nemine adhuc portante. Demum die 5 Maii 1959 Mercurio lapide rubro 3, astronauta Alano Shepard (1923-1998) portante, primus Civitatum Foederatarum volatus spatialis humanus, tres hebdomades solae, Sovieticus Georgio Gagarin primo omnino hominum prospere processo. Volatus Incepti Mercurii ultimus die 15 Maii rocheta Mercurio Atlante 9 1963 fuit. In summa, Incepto Mercurio ineunte, volatus spatiales viginti, ex eis sex astronauta portante, bene successerunt.

Programma NASA sequens fuit Inceptum Gemini, ab anno 1961 inceptum.

Pinacotheca
-----------

* Vehiculum spatiale Incepti MercuriiVehiculum spatiale Incepti Mercurii
* Pan Enos, (volatus die 29 Novembris 1961)Pan Enos, (volatus die 29 Novembris 1961)
* Inceptum astronautae septemInceptum astronautae septem

Nexus interni
-------------

* Programma Apollo
* Volatus spatialis

Nexus externi
-------------

* *NASA* de Incepto Mercurio **(Anglice)**
Wikidata Nigellus Farage
Res apud Vicidata repertae:Nigellus Farage: imagoNigellus Farage: imago
*Nativitas*: 3 Aprilis 1964; Downe  
*Patria*: Britanniarum Regnum  
*Nomen nativum*: Nigel Paul Farage
**Officium**

*Officium*: legatus ad Parlamentum Europaeum, Leader of the UK Independence Party, Leader of the UK Independence Party, legatus ad Parlamentum Europaeum, legatus ad Parlamentum Europaeum, legatus ad Parlamentum Europaeum, Leader of the UK Independence Party, legatus ad Parlamentum Europaeum  
*Munus*: politicus, autobiographus, Commodity broker, spokesperson, broadcaster  
*Patronus*: Drexel Burnham Lambert, Crédit Lyonnais, Refco, Natixis
**Consociatio**

*Factio*: Factio Libertatis Britanniarum Regni  
*Religio*: Ecclesia Anglica, Anglicanismus
**Familia**

*Coniunx*: Kirsten Farage  

Nigellus Farage (ad sinistram partem) cum Demetrio Curcula, ministro delegato rerum externarum Graeco, Bruxellis anno 2013 pictus
**Nigellus**, vulgo *Nigel* **Farage** (natus in oppido Downe burgi Londiniensis Bromley die 3 Aprilis 1964), alumnus Collegii Dulvicensis et negotiator, est politicus Anglicus, olim Factionis Conservativae sodalis, qui anno 1992 inter conditores fuit novae factionis Libertatis Regni Britanniarum.

Ab anno 2006 ad 2009 rursusque a 2010 usque ad diem 4 Iulii 2016 est ductor huius factionis. A die 15 Iulii 2009 legatus est ad Parlamentum Europaeum pro circulo Angliae meridio-orientalis. Ibi ille et Franciscus Speroni ductores sunt factionis parlamentarii Europae Libertatum et Democratiae.

Bibliographia
-------------

* Jason Cowley, "Nigel Farage, UKIP and the Revenge of the Fruitcakes" in *New York Times* (10 Maii 2017)
* Patrick Wintour, "Nigel Farage hits out at 'militarist' EU over Ukraine" in *The Guardian* (28 Martii 2014)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Nigellum Farage** spectant. |

Ductores factionum politicarum Europaei

|  |  |
| --- | --- |
|  |  |
| Manfredus Weber (Factio popularis Europaea) • Hannes Swoboda (Foedus progressivum socialistarum democratarumque) • Guido Verhofstadt (Foedus liberalium democratarumque pro Europa) • Philippus Lamberts et Rebecca Harms (Virides–Foedus liberum Europaeum) • Syed Kamall (Conservativi et reformistae Europaei) • Gabriela Zimmer (Sinistra unitaria Europaea–Sinistra viridis Nordica) • Nigellus Farage et Franciscus Speroni (Europa libertatum et democratiae) • sine ductore: non inscripti
*Opus geopoliticum • Porta Unionis Europaeae**Capsae cognatae:* Praesides Parlamenti Europaei • Factio popularis Europaea • Conservativi et reformistae Europaei • Factio sinistrae Europaeae
Ductores factionum nationalium: Francia • Germania • Graecia • Romania |
|  |
Prytaneum Ephesicum.
**Prytaneum** (Graece πρυτανεῖον), qui alias tholus etiam dicebatur, fuit sedes prytanum(d) (Graece πρυτάνεις), qui plurimis civitatibus Graeciae antiquae praeerant eosque moderabantur. Fuerunt etiam magistratus gravissimi in consilio urbis (Bule) deliberantes. Aedificium Prytaneum dictum ex consuetudine media in urbe in loco facili aditu situm est, commune prope Agoram. Saepe in parietibus eius ignis sacra aeterna Hestiae flagrabat, foci deae. Et antea ignis Olympicus ex Aedificio Prytaneo a Virgine Vestali creata est.

Nonnumquam civibus de republica bene meritis cenam in Prytaneo sumere concessum est. Qua de causa Socrates cum apud iudices invitaretur ut poenam sibi indicendam aestimaret, perurbane cenationem in prytaneo sibi dandam arbitratus esse dicitur tamquam nihil mali commisisset sed de civitate optime meruisset.

Notae
-----

1. ↑  Demosthenem, *De falsa legatione* 269.
2. ↑  Aeschines, *De falsa legatione* 53 et 80. Demosthenes, *De falsa legatione* 31-2 et 234 necnon *Contra Aristocratem* 130 (de Iphicrate) et *Adversus Leptinem* 120 (σίτησις). Lycurgus, *Contra Leocratem* 87. Andocides, *De Mysteriis* 45, de Diocleide indicatore hominum qui Hermas mutilarant. *Contra Alcibiadem* (oratio dubie Andocidis inscripta) 31.
3. ↑  Plato, Apologia Socratis 37A
Hymnus in *Piis cantionibus*
**Tempus adest floridum** est mediaevale carmen vernale, anno 1582 in *Piis Cantionibus(fr)* editum.

Carmen est notabile quia melodia eius a clarissimo cantu natalicio Anglico *Bonus rex Venceslaus(en)* (de Venceslao Bohemico) mutuata est.

Versus
------

1. Tempus adest floridum,surgunt namque flores,Vernales in omnibusimitantur mores,Hoc, quod frigus laeserat,reparant calores,Cernimus hoc fieriper multos labores.  
2. Sunt prata plena floribusiucundo aspectu,Ubi iuvat cernereherbas cum delectu,Gramina et plantulaehieme quiescunt,Vernali in temporevirent et adcrescunt.  
3. Hae vobis pulchre monstrantDeum creatorem,Quem quoque nos credimusomnium factorem;Tempus ergo hilare,quo laetari libet,Renovato iam mundonos novari decet.  
4. Terra ornatur floribuset multo decore,Nos honestis moribuset vero amore,Gaudeamus igiturtempore iucundo,Laudemusque Dominumpectoris e fundo.

Nexus externi
-------------

* *Tempus adest floridum* in *Hymnary,org*
* *Tempus adest floridum* in *Lieder,net*
* Melodia (*Youtube*)

  

 De hac re nexus intervici usque adhuc absunt. Adde, si reppereris.
*Vide etiam paginam discretivam:* Samo (discretiva)

Wikidata Samo (dux)
Res apud Vicidata repertae:

**Samo**, anno 658 mortuus, fuit primus Slavorum dux, cuius nomen notum est.

Secundum Fredegarium, Francus fuit; secundum *Conversionem Bagoariorum et Carantanorum*, Slavicae originis. Seditionis Slavicam contra caganatum Avaricum dux factus est, et Avaros anni 623 vicit. Quibusdam mercatoribus Francis in terris Samonis occisis, Dagobertus I Francorum rex anno 631 contra Samonem exercitum misit, sed in proelio triduano ad *castrum Wogastisburc* Franci victi sunt, et Samo ipse in Thuringiam aliasque terras Francorum ingressus est. Dervanus dux Sorabicus socius Samonis fuit. Tantum anno 636 Radulphus Thuringorum dux 636 Slavos et Thuringia eiecit, sed et ipse contra Sigibertum III seditionem fecit, regem se esse proclamavit et Samonis socius factus est. Samone anno 658 mortuo civitas eius dissoluta est et Avari in regionem reverterunt.

Nexus externi
-------------

|  |  |
| --- | --- |
|  | **Lexica biographica:** |
Wikidata Tsetsenia
Res apud Vicidata repertae:Tsetsenia: insigneTsetsenia: insigneTsetsenia: vexillumTsetsenia: vexillum
res publica  
*Civitas*: Russia  
*Locus*: 43°24′0″N 45°43′0″E  
*Nomen officiale*: Чеченская Республика, Нохчийн Республика, Нохчийчоь  
Situs interretialis
**Fines**

*Procuratio superior*: Russia  
*Territoria finitima*: Daghestania, Territorium Stauropolitanum, Ossetia Septentrionalis, Ingussetia
**Forma**

*Area*: 16 165 chiliometrum quadratum  
*Caput*: Severa  
*Subdivisiones*: Achkhoy-Martanovsky District, Vedensky District, Groznensky District, Gudermessky District, Itum-Kalinsky District, Kurchaloyevsky District, Nadterechny District, Naursky District, Nozhay-Yurtovsky District, Sunzhensky District, Chechen Republic, Urus-Martanovsky District, Shalinsky District, Chechen Republic, Sharoysky District, Shatoysky District, Shelkovskoy District, City of Argun, City of Grozny
**Gestio**

*Praefectus*: Ramzan Kadyrov  

**Vita**

*Incolae*: 1 492 992  
*Sermo publicus*: Russica, lingua Tsetsenica  
*Zona horaria*: Tempus Mosquanum, Europe/Moscow  

**Commemoratio**

*Paean*: Shatlak's Song  

**Sigla**

*Siglum autoraedarum*: 20, 95
**Tabula aut despectus**

Tsetsenia: situsTsetsenia: situs
**Tsetsenia** seu **Tzetzenia** (Russice Чечня, tr. *Čečnja*; Tsetsenice Нохчийчоь, tr. *Noxçiyçö*), sive **Res Publica Tsetsenica** (Russice Чеченская республика, tr. *Čečenskaja respublika*; Tsetsenice Нохчийн Республика, tr. *Noxçiyn Respublika*), in Caucaso septentrionali sita, est subiectum Foederationis Russicae, anno 1992 creatum, et ab anno 2010 in Russicum Districtum Foederalem Septentrio-Caucasicum inclusum. 

Metropolis Tsetseniae est Severa (Russice Грозный, Tsetsenice Соьлжа-ГІала). Terekius flumen est rei publicae maximum. Linguae publicae sunt lingua Russica et lingua Tsetsenica.

Tabula geographica Tsetseniae.
Res publica Tsetsenica, cum Ingussetia in occidente, Ossetia Septentrionali in septentrio-occidente, territorio Stauropolitano in septentrione, Daghestania in septentio-oriente et oriente atque Georgia in meridie contermina, aream 17.5 milia km2 et 1.2 decies centena milia incolarum habet. Gens plurima sunt Tsetseni (95.5%).

Notae
-----

1. ↑  *Diccionario auxiliar: español-latino para el uso moderno del Latín,* Diccionario Auxiliar Español-Latino, 213.
2. ↑  "Quid Amnesty International dixerit," *Nuntii Latini,* 14 Augusti 2009.
3. ↑  Nomen adiectivum *Tsetsenicus* (*Diccionario auxiliar: español-latino para el uso moderno del Latín,* Diccionario Auxiliar Español-Latino, 213.) vel *Tsetsenus* (Lucas Cupidus, ed. (2015), "Nuntii," *Hebdomada Aenigmatum,* 10:6.)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tsetseniam** spectant. |

* Situs interretialis praefecti et administrationis Tsetseniae **(Russice)**
-3 (maximum dubium) *Latinitas huius rei maxime dubia est. Corrige si potes. Vide {{latinitas}}.*

Imago Papae Francisci
***Fiducia supplicans*** est declaratio doctrinae catholicae quae permittit sacerdotes catholicos benedicere coniuges qui sub iure canonico non censentur matrimonio coniuncti, etiamsi in concubinatu hominum eiusdem sexus. Documentum, die 18 Decembris 2023 editum"Scriptum"? et eodem die editum, a Sancta Sede Dicasterio pro Doctrina Fidei editumHic sunt nimis multae repetitiones verbi "editum". est ac subscriptione Papae Francisci approbatum.

Fiducia supplicans putatur inversio prioris 2021[*Latinitas dolet*] ab eodem Sanctae Sedis Dicasterio regens, quae benedictionem eiusdem sexus coniugati interdixit.

Origo
-----

Anno 2021, Congregatio pro Doctrina Fidei (postea nominata est Dicasterium pro Doctrina Fidei, anno 2022) responsum ad dubium ...

Negative ad quaestionem respondit utrum Ecclesia habeat "potestatem dandi benedictionem unionibus personarum eiusdem sexus". Causae illius responsionis in notula explanatorio comitante positae sunt.

Nexus externi
-------------

* *Fiducia supplicans* in situ Sanctae Sedis **(Italice)**
* De *Fiducia supplicante* in *Vatican.news* **(Anglice)**
*Eubalaena glacialis* cum vitulo

---

**Animalia** — Chordata

Classis : Mammalia   
Ordo : Artiodactyla   
Infraordo : Cetacea   
Parvordo : Mysticeti   
Familia : **Balaenidae**   
Ioannes Eduardus Gray, 1821  
   
Palaeontologia

13–0 m.a.: Miocaenum superius > Recens 
praeЄ







Є
O
S
D
C
P
T
I
K
Pg
N

Subdivisiones: Genera*Balaena*  
 *Eubalaena*  
 †*Balaenella*  
 †*Balaenula*  
 †*Balaenotus*  
 †*Idiocetus*  
 †*Mesoteras*  
 †*Morenocetus*  
 †*Protobalaena*

**Balaenidae** sunt familia mammalium marinorum ordinis Artiodactylorum, cuius exstant genera duo: *Balaena* et *Eubalaena*, quae antea unum solum genus habita sunt.

Taxinomia
---------

* Family Balaenidae
	+ Genus *Balaena*
		- *Balaena mysticetus*
	+ Genus *Eubalaena*
		- *Eubalaena glacialis*
		- *Eubalaena japonica*
		- *Eubalaena australis*

Pinacotheca
-----------

* Balaena mysticetus*Balaena mysticetus*
* Cauda Eubalaenae australisCauda *Eubalaenae australis*
* Eubalaena japonica*Eubalaena japonica*

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |


|  |  |
| --- | --- |
|  | **Vicimedia Communia** plura habent quae ad **Balaenidas** spectant. |

|  |  |
| --- | --- |
|  | Vide **"Balaenidas"** apud **Vicispecies**. |
*Vide etiam paginam discretivam:* Sancta Monica

Sancta Monica a Petro de Burgo picta circa annum 1460
**Monica Thagastensis**, anno 331 in Africa provincia nata et anno 387 Ostiae mortua, fuit mater beati Augustini et sancta Christiana est, cuius memoria ab Ecclesia Catholica die 27 Augusti colitur et ab Ecclesia Orthodoxa 4 Maii.

Vita
----

Sanctae Monicae vita plerumque e *Confessionibus* filii eius nota est. In familia Christiana barbarica nata esse videtur. Patricius Thagastensis maritus eius etiam a Monica ad fidem Christianam adductus est. Filium in fide educabat, sed non baptizaviut, ut tunc mos erat. Italiam venire noluerat, sed concessit et Ambrosiι Mediolanensis, sicut filius, discipula facta est.

Nexus externi
-------------

|  |  |
| --- | --- |
|  | **Lexica biographica:**  • Gran Enciclopèdia Catalana • Deutsche Biographie • Store norske leksikon |

* De sancta Monica in *Ökumenischen Heiligenlexikon* **(Theodisce)**
* Monicae Augustino epistola e *Heroidibus* Eobani Hessi
Wikidata Donawerda
Res apud Vicidata repertae:Donawerda: insigneDonawerda: insigne
*Civitas*: Germania  
*Locus*: 48°43′6″N 10°46′37″E  
*Numerus incolarum*: 19 994  
*Zona horaria*: UTC+1, UTC+2  
Situs interretialis  
*Nomen officiale*: Donauwörth
**Gestio**

*Praefectus*: Karl Mayer, Michael Samer, Friedrich Dessauer, Wilhelm Schöner, Alois Barthelme, Alfred Böswald, Armin Neudert, Jürgen Sorré  
*Procuratio superior*: Donau-Ries  

**Geographia**

*Superficies*: 77.04 chiliometrum quadratum  
*Territoria finitima*: Donauwörth  

**Coniunctiones urbium**

*Urbes gemellae*: Perchtoldsdorf  

**Tabula aut despectus**

Donawerda: situsDonawerda: situs
Despectus in urbem
**Donawerda** (-ae, *f.*) (Theodisce: *Donauwörth*; Bavarice: *Doanaweat*; Alemannice: *Donawerd*) est urbs Germaniae, in Terra foederali Bavaria, in Provincia administrativa Suebia et in Circulo Danubio-Raetia sita.

Notae
-----

1. ↑  (Il mondo antico, moderno e novissimo ... Antonio Chiusole · 1722 apud *Google Books*)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Donawerdam** spectant. |

|  |  |
| --- | --- |
|  | **Situs geographici et historici:** *Locus*: 48°43′6″N 10°46′37″E • *OpenStreetMap* • *GeoNames* • "09779131" apud *Statistik-Portal* |
*Loranthus europaeus*

---

**Plantae** — Magnoliophyta

Classis : Magnoliopsida   
Ordo : Santalales   
Familia : Loranthaceae   
Genus : *Loranthus*   
Species : *Loranthus europaeus*   
Jacq.  
   

***Loranthus europaeus*** (binomen a Nicolao Iosepho Jacquin anno 1762 statutum) est planta florens parasitica ordinis Santalalium, in Europa media et orientali sponte gignens, quae arboribus generis *Quercus* se iungit.

Haec species nomine Graeco **ἰξία**, una cum *Visco albo* specie simili, a Theophrasto describitur (*De causis plantarum* 2.17.2). A Latinistis mediaevalibus pharmacologisque **viscum quercinum** appellatur.

Notae
-----

Bibliographia
-------------

*Loranthus europaeus* a Nicolao Iosepho Jacquin pictus, alibi in eodem libro rite descriptus (*Enumeratio stirpium plerarumque, quae sponte crescunt in agro Vindobonensi* [1762] apud bibliothecam botanicam Harvardianam)
* Nicolaus Iosephus Jacquin, *Enumeratio stirpium plerarumque, quae sponte crescunt in agro Vindobonensi* (1762) p. 230 et tab. iii

Nexus externi
-------------

|  |  |
| --- | --- |
|  | **Situs scientifici:** Tropicos • Tela Botanica • Plant List • NCBI • Biodiversity • Encyclopedia of Life • Plant Name Index |


|  |  |
| --- | --- |
|  | **Vicimedia Communia** plura habent quae ad **Loranthum europaeum** spectant. |

* *Loranthus europaeus* apud *Invasive species compendium*
* "āc-mistel" apud *Old English Plant Names*
*Vide etiam paginam discretivam:* Arsinoë

**Arsinoë**, quarta huius nominis quae regina fuerit Aegypti, nata est inter annos fere 69 et 60 a.C.n. et necata 41 a.C.n.

Arsinoë fuit filia regis Ptolemaei XII, matre nobis incerta sed fortasse Cleopatra V regis uxore; de hac re fuit soror Ptolemaei XIII et Cleopatrae VII. Iussu C. Caesaris regina facta est Cypri, iuxta fratrem Ptolemaeum XIII, anno 48; anno exeunte et Aegypti regina facta, a Caesare anno 47 ineunte capta est. In triumpho Caesaris Alexandrino anno 46 ostensa, postea Ephesi in exsilium missa est, ubi in sanctuario Artemidis habitavit. Quo desecrato Marcus Antonius, suadente Cleopatra, eam anno 41 a.C.n. exeunte necavit. Aedificium quoddam Ephesi recentius repertum a nonnullis sepulchrum Arsinoae esse censetur.

Nexus externi
-------------

* "Arsinoe IV" apud *Egyptian Royal Genealogy*
* "Arsinoe IV" apud livius.org

Bibliographia
-------------

* "Arsinoe. 6" in William Smith, ed. *Dictionary of Greek and Roman Biography and Mythology* (Londinii: Taylor & Walton, 1844-1849 ~) vol. 1 p. 367